# data[].attributes.body
Srce od licitara
Pripremila odgojiteljica Alica

# data[].attributes.body
Za ovu aktivnost potrebni su: flomasteri, papirnati kuhinjski ručnici i voda.
Kuhinjski ručnik prepolovite te na gornjoj strani nacrtajte oblik npr. bubamare, a na unutarnjoj strani također bubamaru, ali ju sada obojite. Zatim stavite u vodu i promatrajte što će se dogoditi.
U prilogu primjer.

# data[].attributes.body
Pisanicu smo ukrašavali prateći niz geometrijskim oblicima. Dijete može izrezati oblike iz kataloga, novina, ukrasnog papira, papirnatih vrećica te ih zalijepiti na pisanicu.
Na papiru ili kartonu ocrtajte oblik pisanice. Djetetovoj mašti prepustite ukrašavanje

# data[].attributes.body
Društvena igra bojama koju igrate Vi i dijete. Potrebne su Vam razne boje, što više, to je igra zanimljivija.
Razne boje posložite u dva reda - jedan je Vaš, jedan djetetov. Vi prvi miješate boje, možete primijeniti i oblik (primjerice, ako su boje u obliku pravokutnika - zarotirajte (nakosite) pravokutnik). Zadatak djeteta je pratiti Vas i kada završite s promjenama - presložiti svoj red prema Vašem. Ukoliko je dijete pogriješilo, potaknite ga na provjeru gdje će samo uočiti i korigirati niz.

# data[].attributes.body
Praznoj plastičnoj boci izrežite usta, ukrasite ih ljepljivom trakom te zalijepite oči. Vaš lik je gotov (može biti svemirac, čudovište... što dijete želi).
Ali, svemirac je gladan, obožava jesti loptice. I uopće nije važno jesu li one plastične,  gumene ili one od folije ili papira.. glavno da su loptice.
Zadatak djeteta je pokušati ubaciti lopticu u usta svemirca.
Ova igra vrlo lako postaje natjecateljska igra. Potaknite dijete da bilježi rezultate igrača te prebroji tko ima najviše bodova. Ako je dijete mlađe, može nacrtati znak po želi. Ako je dijete predškolac, rezultat može bilježiti brojem.

# data[].attributes.body
Izrada ovoga kazališta je brza i jednostavna. Potreban je karton od kojega izrežete okvir. Okvir djeca mogu ukrasiti prema želji (bojiti, lijepiti..).
Ocrtajte i izrežite oči likovima i zaljepite ih ljepljivom trakom na čarape. Čarape ćete moći i kasnije koristiti i mijenjati ovisno o želji djeteta za šarenim glumcima.
Radnja u kazalištu je vaša mašta.
Preporučam jedno "kazališno" pravilo iz vrtića - "Glumac u kazalištu priča" - potičite dijete na govor za vrijeme predstave.

# data[].attributes.body
Svatko ima svoj način ukrašavanja uskrsnih pisanica. Bojenje jaja ipak će najviše razveseliti najmlađe članove Vaše obitelji stoga ih uključite u pripreme i samu izradu pisanica. Zadovoljstvo i osmijeh na njihovim licima biti će najljepši ukras u blagdanskom domu, pogotovo u ovo teško vrijeme.
Ukoliko se odlučite na tradicionalni prirodni način ukrašavanja pisanica pokažite djeci postupak: listiće koje ste ubrali namočite u zdjelici s vodom i „nalijepite" ih na jaje te ga pažljivo umotajte u čarapu i zavežite pomoću konca. Uz malo strpljenja, djeca cijeli postupak ukrašavanja mogu obaviti sama. Na isti način jaje možete ukrasti različitim oblicima od papira koje je dijete prethodno samo izrezalo.
Zatim, jaja se kuhaju u ljusci crvenog luka.

# data[].attributes.body
TOPLO – HLADNO (na novi način)
Djeca su u vrtiću jako voljela ovu igru, mogu ju igrati i kod kuće. Pravila znaju: dok djeteta nema u prostoriji, skriva se igračka. Dok se dijete kreće po prostoriji, vi ga usmjeravate govoreći toplo-hladno.
A sada, druga verzija u kojoj će dijete trebati obratiti pažnju na razlikovanje zvuka prema jačini i razvijati osjećaj za ritam. Kada je igračka skrivena i dijete se kreće po prostoriji, vi tiho plješćite dlanovima. Kako se približava skrivenom predmetu, pljeskanje neka postaje sve glasnije, a kada se počne udaljavati, pljesak se stišava. Prema jačini zvuka dijete pogađa gdje bi trebalo tražiti igračku. Nakon što ju nađe, uloge se mijenjaju.

# data[].attributes.headline
PREPOZNAVANJE BROJA I PRIDRUŽIVANJE BROJA KOLIČINI 

# data[].attributes.subject
PREPOZNAVANJE BROJA I PRIDRUŽIVANJE BROJA KOLIČINI 

# data[].attributes.body
Za ovu aktivnost potrebna je prazna kutija za jaja te gumbi, grah, perle..
Cilj je staviti u svako polje onoliko predmeta koliko je u polju naznačeno.
Kako bi djetetu dali dodatnu vježbu, može hvatati predmete pincetom te ih prenositi na označena polja.

# data[].attributes.headline
PRIDRUŽIVANJE BROJA KOLIČINI I POČETNO ZBRAJANJE (+ 1)

# data[].attributes.subject
PRIDRUŽIVANJE BROJA KOLIČINI I POČETNO ZBRAJANJE (+ 1)

# data[].attributes.body
Vježba s kvačicama u tri dijela.
1. Na tuljke napišite broj, a dijete neka izbroji i stavi onoliko kvačica koliko je naznačeno brojem (možete koristiti i čaše iz prethodne vježbe).

2. Osim ovoga, na kartonu možete izrezati oblik kruga, podijeliti ga na 10 polja te znakovima označiti količinu (npr. jedna točka, dvije točke, tri točke.. ). Na kvačicama označite broj. Zadatak djeteta je pridružiti količinu s brojem (npr. Polju u kojemu su dvije točke treba dodijeliti kvačicu s brojem 2).

3. Kvačice se mogu koristiti i za početno zbrajanje. Za početak, u predškolskoj dobi, koristiti ćemo zbrajanje + 1. Na kartonu napišite brojeve od 1 do 9 te stavite znak zbrajanja + 1 (npr. 4 + 1 / 7 + 1 / 1 + 1…). Dijete stavlja onoliko kvačica ispod svakog broja koliko je naznačeno te ih na kraju sve prebroji (zbroji).
Slika ispod

# data[].attributes.body
BROJEVNA SLAGALICA
Aktivnost za uvježbavanje prebrojavanja, zapažanja, prepoznavanja i imenovanja brojeva te njihov redoslijed.
Od materijala potrebno je: papirnate ili plastične čaše na koje ćete napisati brojeve, podložak na koji ćete ocrtati brojeve koje je potrebno upariti.
Kada se dijete zasiti slaganja čaša, pravila igre možete primijeniti tako da dijete na podložak posloži onoliko zrna graha, riže, gumba, perlica.. koliko piše na označenom polju.

# data[].attributes.body
HOKUS POKUS
Eksplozija boja
Izvođenje: u manje posude stavite sodu bikarbonu, malo deterdženta, prehrambene boje na vrh. Usipajte ocat i promatrajte eksploziju boja.
(Posude stavite na podložak jer će se prelijevati. Količina sode ovisi o tome koliko dugo želite reakciju. Za početak, dostatne su dvije čajne žlice na posudu od 2dl. Reakcija će uslijediti odmah nakon miješanja s octom).

# data[].attributes.body
https://wordwall.net/hr/resource/524062

Na poveznici je kviz za razvrstavanje zdrave i nezdrave hrane. Time smo se bavili prije nego smo se rastali... pokušajte se prisjetiti što je zdravo za naše zube i tijelo.
(kviz ustupila učiteljica 1.raz.)

# data[].attributes.body
https://wordwall.net/hr/resource/485512

Razvrstaj biljke i životinje. Pri tome ih imenuj te reci kojim glasom počinje koja životinja, odnosno biljka.
(Ustupila: Škola za život)

# data[].attributes.body
Zabavna društvena igra u kojoj dijete ne zna tko je sve dok ne počne postavljati pitanja (npr. Jesam li predmet? Jesam li biljka? Jesam li životinja? Imam li četiri noge? Živim li na drvetu? Mogu li letjeti..).
Kartice za ovu igru mogu izraditi djeca. Osim što je zabavna i vesela, igra pomaže u govornom razvoju djece te logičkom zaključivanju i operativnom mišljenju.

# data[].attributes.body
Aktivnost za koju Vam je potreban karton ili papir. Ocrtajte dlan te označite nokte koje će dijete bojiti. Nacrtajte i usne. Možete raditi priborom za šminkanje, ali isto tako flomasterom, temperom i kistovima.. Napomenite djetetu da pokuša bojiti ne prelazeći crtu.
(Ukoliko radite priborom za šminkanje, aktivnost bi bilo dobro odraditi uz otvoren prozor ili vanjskim stepenicama, dvorištu, terasi..)

# data[].attributes.body
Djeco i roditelji, na poveznici se nalazi trening koordinacije namijenjen djeci predškolske i školske dobi.
Trener Miroslav Stefanović, mag.cin.

# data[].attributes.attachment_link.authors[].name
Ustanova za gospodarenje športskim objektima

# data[].attributes.attachment_link.title
Trening koordinacije - namijenjen djeci školske i predškolske dobi

# data[].attributes.body
Djeco i roditelji, na poveznici se nalazi trening ravnoteže namijenjen djeci predškolske i školske dobi.
Trener Miroslav Stefanović, mag.cin.

# data[].attributes.attachment_link.authors[].name
Ustanova za gospodarenje športskim objektima

# data[].attributes.attachment_link.title
Trening ravnoteže - namijenjen djeci školske i predškolske dobi

# data[].attributes.body
DOMAĆA TEMPERA
Potrebne su dvije vrećice pudinga od vanilije i čaša hladne vode. Pomiješajte i ostavite u hladnjaku dok se ne zgusne. Smjesu podijelite u onoliko posudica koliko imate prehrambenih boja. U svaku posudicu stavite nekoliko kapi izabrane  prehrambene boje. Tempera je gotova i djeca je mogu koristiti.
Vjerujem da im dodatna motivacija nije potrebna kada je u pitanju tempera 
Uživajte!

# data[].attributes.body
NACRTAJ LEPTIRA
Klikni na poveznicu dolje, te pokušaj nacrtati leptira jednim potezom. Promatraj što će se zatim dogoditi

# data[].attributes.body
MALA I VELIKA KUĆA

(Kratke i duge riječi)

Cilj: proširivanje vokabulara, određivanje početnog glasa u riječima, uočavanje količine, prebrojavanje glasova

PRAVILA IGRE: Tko u kojoj kućici živi?

U maloj kućici žive kratke riječi, a u velikoj kućici duge riječi. Imenuj i smjesti riječ gdje živi. Prije nego riječ ode svojoj kući, imenuj početni glas (prvo slovo).

Kućice, kao i riječi mogu se nacrtati i izrezati. Ili dijete može rasporediti manje predmete u kući (npr. olovka, obojica, konac, svoje igračke..)

# data[].attributes.body
UHVATI GLAS

CILJ: Traženje određenoga glasa u riječima na temelju slušne percepcije

PRAVILA IGRE: Recite djetetu da pažljivo sluša i odredi koje od izgovorenih riječi sadrže zadani glas. Izgovarajte pojedine riječi i kada je dijete čulo zadani glas, mora ga uhvatiti (npr. Pljesnuti dlanovima). A kada toga glasa nema, ne plješće.

PRIMJER: Kada čuješ glas „Š" zaplješći: sok, šuma, mašta, njuška, sirup, list, miš…

# data[].attributes.body
Oblikovanje aluminijskom folijom - motorika prstiju u oblikovanju raznih predmeta - primjer: trokut, krug, kvadrat, pravokutnik...

Od materijala je potreba samo aluminijska folija rezana na deblje trake koje će dijete oblikovati.

# data[].attributes.body
POTRAGA

CILJ: Proširivanje vokabulara, određivanje početnog glasa u riječima

PRAVILA IGRE: Zadatak je tragati za riječima koje imaju zadani početni glas.

Za svaku nađenu riječ dodjeljuje se 1 bod.

(Igrati se može listajući ilustriranu dječju knjigu, kataloge..)

Na isti način se može tražiti riječi koje imaju zadani glas na kraju.

PRIMJER: (Listajući kataloge trgovačkih centara) Pronađi riječi koje počinju glasom „P". Dijete lista, prepoznaje i imenuje predmete: paprika, patliđan, puding, pekmez, pašteta, plahta, potkošulja ..

# data[].attributes.body
VAGANJE - uspoređivanje, teže - lakše, zapisivanje..

Posebni materijali nisu potrebni, koristite ono što imate u kući. Dijete neka važe raznovrsne predmete, različitih oblika i veličina, te neka zapiše njihovu težinu. Nakon vaganje, neka pokuša odrediti najteži i najlakši predmet.

# data[].attributes.body
GUSJENICA

Društvena igra kockom koju možete načiniti sami uz pomoć djece.

Možete početi tako da na listu papira dijete ocrta krug, potrebno je voditi računa da krugovi budu u zadanom obliku (npr. gusjenica). Osim toga, krugove će biti potrebno obojiti prema želji, ali pazeći da se pri bojanju ne pređe linija.

Nakon što su krugovi obojeni, u njih upišite slova kojih se dijete može sjetiti (redoslijed nije važan, igra se kockom i izgovaranje slova (glasa) ovisi o broju dobivenom na kocki). Pomozite djetetu prisjetiti se nekih slova: npr. „Koje voće poznaješ, imenuj, možeš li im odrediti početni glas“ ili ih upišite sami – dijete će ih naučiti kroz igru.

Kao pijuni u igri mogu ti poslužiti bilo koje sitne igračice ili pijuni iz neke druge društvene igre. Trebati ćeš i kocku. Ako ju ne možeš naći, izeži male papiriće na koje ćeš upisati brojeve od 1 do 6, kao na kocki, stavi ih u jednu posudicu i izvlači prije svakog pomicanja pijuna.

Sada igra može početi! Zamoli nekoga od ukućana za sudjelovanje u igri. Biti će im zabavno!

A pravila su… Kada baciš kocku/izvučeš papirić, pročitaj broj i pomakni svoga pijuna za onoliko mjesta koliko piše na kocki. Kada si stao na polje, na njemu je slovo. Možeš li ga prepoznati? Imenuj ga i pokušaj se sjetiti nekog predmeta, životinje ili nečega što počinje na to slovo. Isto trebaju učiniti i tvoji suigrači.

Želimo Vam ugodnu igru!

# data[].attributes.body
SIMETRIJA

Isprintati ili nacrtati, a dijete neka pokuša dovršiti drugu polovicu lika

# data[].attributes.body
POTRAGA
Zamisli jedno slovo ili broj. Ako se ne možeš sjetiti, pitaj nekoga starijeg može li ti šapnuti jedno slovo/broj.
Sada, pokušaj ga pronaći u ovoj gužvi koju su napravila sva ostala slova/brojevi i zaokruži ga.
Ne zaboravi napisati svoje ime na papir (vrijedi za predškolce).

Ovaj predložak možete isprintati ili ispisati slova te zadati djetetu da potraži zadano slovo. Igra će pomoći da djeca upamte  glas - "ime" i grafički prikaz - "izgled" slova.

# data[].attributes.body
NAPIŠI MI…
Oblikovanje slova i brojeva rižom i razvoj fine motorike (sposobnost stvaranja preciznih sitnih pokreta rukom, uz zadržavanje dobre koordinacije između prstiju i oka).
Osim oblikovanja slova i broja, što je pogodno za predškolce, mlađa djeca mogu izraditi razne oblike (kuća, krug..)

# data[].attributes.body
VEZANJE VEZICA
Ovu vježbu možete odraditi tako da na kartonu ocrtate oblik cipele, probušite rupe i kroz njih provućete vezice. Pokažite djetetu pokrete, podijeljene u nekoliko faza, kako zavezati vezice.

# data[].attributes.body
Predmatematičke vještine - razumijevanje odnosa u prostoru

Kutiju za cipele ili neku stabilnu posudu postavimo na pod. U manju vrećicu stavimo malo riže i zavežemo (ili bilo koji drugi predmet/sadržaj koji će ostati na mjestu nakon što se baci). Zamoli nekoga od ukućana da ti pomognu i pokušaj ih pobjediti u ovoj igri.

Stojeći na zadanoj udaljenosti od kutije, igrači se natječu u ubacivanju vrećice u kutiju. Svaki puta kada vrećica padne, igrač glasno imenuje odnos vrećice prema kutiji: vrećica je U KUTIJI, UNUTRA,  vrećica je IZVAN KUTIJE, VANI.
Započnite igru jednostavnim odnosima: unutra i van, pa postupno uvodite složenije opise: IZVAN, POKRAJ, BLIZU, DALEKO, ISPRED, IZA.
Pobjednik je onaj igrač koji u zadanom vremenu postigne najviše ubacivanja u kutiju.

# data[].attributes.body
SLAGANJE SLOVA I OBLIKA ŠTAPIĆIMA ZA UŠI

Predloške možete nacrtati sami ili zadati djetetu zadatak da "napiše" slaganjem štapića..

# data[].attributes.body
REZANJE ŠKARICAMA

Kako bi usavršili rezanje škaricama te kako predškolci ne bi isto zaboravili, nacrtajte razne oblike i linije, a dijete neka ih pokuša izrezati "po crti". Osim ovoga, dijete može samo nacrtati oblike koje želi, a može izrezivati i proizvode iz kataloga pazeći na crtu.

# data[].attributes.body
RECI MEDVJEDIĆU LIJEPE RIJEČI
Ovom igrom ojačati ćemo samopoštovanje djeteta i proširiti vokabular lijepim riječima i zbližiti se kroz igru.
Sjednite s djetetom na pod,  dobacujte jedno drugome loptu i prisjećajte se dobrih kvaliteta koje ljudi mogu posjedovati. Neka vam se u igri pridruži plišani medvjedić (ili bilo koja druga plišana igračka). I za njega zajedno smišljajte lijepe riječi dovršavajući rečenicu „ Ti si… (veseo, marljiv, hrabar, dobar..) zato što...“ Zamijenite uloge, sada je na redu dijete, a zatim i roditelj.

# data[].attributes.body
NASTAVI NIZ
Od djeteta se traži da shvati princip po kojemu se redaju oblici te nastavi njihov niz.
Radni list možete napraviti sami. Osim radnog lista, u aktivnosti ovoga tipa možete koristiti perlice, lego kocke, šarenu tjesteninu i slične predmete kojih ima više i koje dijete može slagati prema zadanom uzorku.

# data[].attributes.headline
SlikopričAlica: KRIJESNICA KOJA SE ZOVE BAŠ KAO TI

# data[].attributes.subject
SlikopričAlica: KRIJESNICA KOJA SE ZOVE BAŠ KAO TI

# data[].attributes.attachment_link.title
SlikopričAlica: Krijesnica koja se zove baš kao ti

# data[].attributes.headline
SlikopričAlica: Želiš li više? - Krijesnica koja se zove baš kao ti

# data[].attributes.subject
SlikopričAlica: Želiš li više? - Krijesnica koja se zove baš kao ti

# data[].attributes.body
Radni nastavak za priču Krijesnica koja se zove baš kao ti

# data[].attributes.attachment_link.title
SlikopričAlica : Želiš Li Više? - Krijesnica koja se zove baš kao ti

# data[].attributes.body
Vježba za razvijanje slušne pažnje, aktivizaciju i proširenje vokabulara (imenicama), razlikovanje prema boji, razvijanje logičkog mišljenja.

PRAVILA:  Roditelj izgovara zadanu boju, dok dijete izgovara riječi koje povezuje sa zadanom bojom. Npr. zadana može biti crvena boja, pri čemu će dijete izgovarati: trešnja, jabuka, kečap..
Onaj tko je pronašao najviše riječi, pobjednik je igre te započinje novu.

# data[].attributes.body
ISPRIČAJ MI PRIČU…

Vježba se provodi kao oblik govornog stvaralaštva kojom se proširuje vokabular, razvija mašta, uči pravilno oblikovati rečenica te se razvija vještina operativnog mišljenja.
Kao materijal možete koristi igračke koje će tvoriti priču koju dijete priča Vama.
(Npr. putovali smo autom do zoološkog vrta. Tamo su nas već čekali prijatelji Mihael i Maša. Prvo smo otišli do mjesta gdje žive majmuni, bilo ih je puno… M.6god.)

# data[].attributes.body
ISPRAVI POGREŠNO DA NE BUDE SMIJEŠNO 2

Djeci naglasite da će čuti priču u kojoj će biti prisutne greške. Oni te greške trebaju uočiti te ih ispraviti.

# data[].attributes.body
ISPRAVI POGREŠNO DA NE BUDE SMIJEŠNO 1

Djeci naglasite da će čuti priču u kojoj će biti prisutne greške. Oni te greške trebaju uočiti te ih ispraviti. Djeci će se svidjeti prilika da oni imaju ulogu onoga koji ukazuje na greške i ispravlja odraslu osobu.
Ovom vježbom za predškolce razviti ćemo slušno pažnju, proširuje se vokabular te uči pravilno oblikovati rečenicu.

# data[].attributes.body
Vježba iz područja govornog razvoja koju su predškolci uvijek radi igrali.
Djeci izgovarajte imenice a njihov zadatak je umanjiti ih. Npr. stol - stolić, cvijet - cvjetić, pas - psić..

# data[].attributes.body
PRIČA PREMA NIZU SLIKA
Prepričaj što vidiš na slikama. Slobodno smisli i svoju priču